stanford-oval/wikipedia huggingface dataset:
ประตูหย่งติ้ง

หอประตูเมืองและหอสังเกตการณ์ของประตูหย่งติ้งในปี ค.ศ. 1922 ภาพถ่ายโดย ออสวัลด์ ไซเรน
ประตูหย่งติ้งที่สร้างขึ้นใหม่
ประตูหย่งติ้ง หรือ หย่งติ้งเหมิน (อังกฤษ: Yongdingmen; (จีนตัวย่อ: 永定门; จีนตัวเต็ม: 永定門; พินอิน: Yǒngdìngmén แปลว่า “Gate of Perpetual Peace”) เป็นประตูหน้าหลังเดิมของเมืองชั้นนอกของ กำแพงเมืองเก่าของปักกิ่ง เดิมทีสร้างขึ้นในปี ค.ศ. 1553 ในช่วงราชวงศ์หมิง และถูกทำลายลงในปี ค.ศ. 1950 เพื่อสร้างระบบถนนใหม่ในกรุงปักกิ่ง ในปี ค.ศ. 2005 หย่งติ้งเหมินถูกสร้างขึ้นใหม่ที่บริเวณประตูเมืองหลังเก่า ประตูใหม่นี้เชื่อมต่อกับถนนเดิมที่มุ่งสู่ประตูและเข้าสู่เมือง (ดูรูปด้านล่าง)
ในช่วงกบฏนักมวย เมื่อวันที่ 11 มิถุนายน ค.ศ. 1900 เลขาธิการสภาผู้แทนญี่ปุ่น สุงิยามะ อากิระ (ญี่ปุ่น: Sugiyama Akira; โรมาจิ: 杉山 彬) ถูกโจมตีและสังหารใกล้หย่งติ้งเหมินโดยทหารมุสลิมของนายพลตง ฟู่เซียง ซึ่งเป็นผู้รักษาการณ์ทางตอนใต้ของกำแพงเมืองปักกิ่ง
ดูเพิ่ม

กำแพงเมืองของจีน
ประวัติศาสตร์ปักกิ่ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Beijing city fortifications
| ด ค กป้อมปราการเมืองปักกิ่ง |
| --- | --- |
ประตูเมืองชั้นใน:  Andingmen  Deshengmen  Fuchengmen  Xizhimen  Chaoyangmen  Dongzhimen  Xuanwumen  Chongwenmen  Zhengyangmen 
ประตูเมืองชั้นนอก:  Yongdingmen  Zuo'anmen  You'anmen  Guangqumen  Guang'anmen  Dongbianmen  Xibianmen 
ประตูเมืองจักรพรรดิ:  Di'anmen  Duanmen  Tiananmen  Zhonghuamen 
ประตูพระราชวังต้องห้าม:  ประตูอู่  ประตูเฉินอู่  ประตูซีหวา  ประตูตงหวา  หอประจำมุม 
หอคอย:  Corner guard towers 
| ด ค กเมืองโบราณปักกิ่ง |
| --- | --- |
เขต:  เขตพระราชฐาน  พระราชวังต้องห้าม 
ป้อมปราการและหอคอย:  Andingmen  Bell and Drum towers  Chaoyangmen  Chongwenmen  Di'anmen  Dongzhimen  ประตูตวน  Deshengmen  Fuchengmen  Guang'anmen  Tiananmen  Xizhimen  Xuanwumen  ประตูหย่งติ้ง  ประตูเจิ้งหยาง  Zhonghuamen 
พระราชวังต้องห้าม:  ประตูอู่  ประตูไท่เหอ  พระที่นั่งหย่างซิน  พระที่นั่งไท่เหอ  หอถี่เหริน  Hall of Central Harmony  หอหงอี้  Hall of Preserving Harmony  ประตูหลงจง  ประตูเฉียนชิง  พระตำหนักเฉียนชิง  พระที่นั่งเจียวไท่  พระตำหนักคุนหนิง  Gate of Divine Might 
สวนหลวง, วัด และสำนักงาน:  Jingshan Park  Beihai Park  Zhongnanhai  Taimiao (Imperial Ancestral Temple)  Zhongshan Park  Confucius Temple  Guozijian  Beijing Ancient Observatory  Beijing Zoo  พระราชวังฤดูร้อนเดิม  พระราชวังฤดูร้อน  Fragrant Hills  Jade Spring Hill  หอสักการะฟ้า  แท่นบูชาปฐพี  แท่นบูชาสุริยะ  แท่นบูชาจันทรา  เซียนหนงถาน (แท่นบูชาเทพแห่งการเกษตร) 
วัดและสวน:  Shichahai  Yonghe Temple  Fayuan Temple  White Cloud Temple  Zhenjue Temple  Miaoying Temple  Wanshou Temple  Temple of Azure Clouds  Badachu  Dongyue Temple  Guanghua Temple  Tanzhe Temple  Wofo Temple  Big Bell Temple  Bailin Temple  Guangji Temple  Fahai Temple  Changchun Temple  Zhihua Temple  Yunju Temple  Tianning Temple 
Mosques and churches:  Xuanwumen Cathedral  Xishiku Cathedral  Xizhimen Cathedral  Wangfujing Cathedral  St. Michael's Church  Niujie Mosque 
| ด ค กกำแพงเมืองของจีน |
| --- | --- |
เมือง:  ป้อมปราการเมืองปักกิ่ง  ป้อมปราการแห่งซีอาน  กำแพงเมืองแห่งหนานจิง 
ดินแดน:  กำแพงเมืองจีน
ประภาคารฟาโรสแห่งอเล็กซานเดรีย

Lighthouse
| --- | --- |
ภาพวาดในจินตนาการของประภาคารฟาโรสแห่งอเล็กซานเดรีย (1909)
th
ที่ตั้ง: เกาะฟาโรส, อเล็กซานเดรีย, อียิปต์
พิกัด: 31°12′50″N 29°53′08″E﻿ / ﻿31.21389°N 29.88556°E﻿ / 31.21389; 29.88556
หอคอย
สร้างขึ้น: ระหว่าง 284 ถึง 246 ก่อนคริสต์ศักราช
รากฐาน: หิน
การก่อสร้าง: ก่ออิฐ
ความสูง: 103 ถึง 118 เมตร (338 ถึง 387 ฟุต)
รูปร่าง: สี่เหลี่ยมจัตุรัส (ด้านล่าง) แปดเหลี่ยม (กลาง) และทรงกระบอก (บน)

แสงไฟ
ปิดการใช้งาน: 1303 หรือ 1323
พิสัย: 47 กิโลเมตร (29 ไมล์)
 
ประภาคารฟาโรสแห่งอเล็กซานเดรีย หรือ ประภาคารแห่งอเล็กซานเดรีย (อังกฤษ: Pharos of Alexandria, Lighthouse of Alexandria, คำว่าฟาโรสในภาษากรีก (Φάρος) แปลว่าประภาคาร) เป็นประภาคารโบราณซึ่งจัดให้เป็นหนึ่งในเจ็ดสิ่งมหัศจรรย์ของโลก ตั้งอยู่บนเกาะฟาโรส เมืองอเล็กซานเดรีย ริมฝั่งทะเลเมดิเตอร์เรเนียน สร้างประมาณ 270 ปีก่อนคริสต์ศักราช ในรัชสมัยพระเจ้าปโตเลมีที่ 1 โดยสถาปนิกชื่อ โซสเตรโตส
ตัวประคาภารมีความสูงเท่าใดไม่แน่ชัด แต่อยู่ในระหว่าง 200-600 ฟุต (ขนาดพอ ๆ กับ เทพีเสรีภาพ) สร้างด้วยหินอ่อนแกะสลัก มีตะเกียงขนาดใหญ่บนยอด นักประวัติศาสตร์สันนิษฐานว่าในเวลากลางวันจะปล่อยควัน ในเวลากลางคืนจะเป็นแสงไฟสว่างที่เห็นได้จากระยะไกล ซึ่งยังไม่ทราบว่าใช้วิธีใดในการจุดไฟและส่องแสง บ้างก็สันนิษฐานว่าใช้กระจกในการส่องแสง บ้างก็เชื่อว่า สามารถส่องแสงได้ถึง 4 ทาง แต่บางส่วนก็เชื่อว่า ส่องแสงได้เพียงแค่ 2 ทางเท่านั้น
ประภาคารฟาโรสแห่งอเล็กซานเดรีย มีอายุอยู่ได้ยาวนานถึง 1,600 ปี จนกระทั่งในประมาณศตวรรษที่ 13-14 เกิดแผ่นดินไหวทำให้ประภาคารพังลงมา
ในปี ค.ศ. 1994 นักโบราณคดีได้ดำน้ำสำรวจบริเวณปากอ่าวอเล็กซานเดรีย พบหลักฐานของสิ่งที่เชื่อว่าเป็นซากชิ้นส่วนของประภาคารฟาโรสแห่งอเล็กซานเดรีย ซึ่งบางส่วนเป็นหินที่หนักถึง 70 ตันและเป็นหนึ่งในเจ็ดสิ่งมหัศจรรย์ของโลกยุคโบราณ
ประมวลรายวิชา

ตัวอย่างประมวลรายวิชาในหลักสูตรเทคโนโลยีบัณฑิต มหาวิทยาลัยแคลิคัต
ประมวลรายวิชา (อังกฤษ: Syllabus (/ˈsɪləbəs/); พหูพจน์ syllabuses หรือ syllabi) เป็นเอกสารที่ให้ข้อมูลเกี่ยวกับรายวิชาใดวิชาหนึ่ง และระบุสิ่งที่คาดหวังและหน้าที่รับผิดชอบ โดยทั่วไปแล้วเอกสารดังกล่าวมีขอบเขตที่แคบกว่าหลักสูตร ประมวลรายวิชาอาจมีที่มาจากคณะกรรมการทดสอบทางการศึกษา หรืออาจมาจากการเตรียมขึ้นของผู้สอนที่สอนหรือควบคุมรายวิชา ประมวลรายวิชาจัดได้ว่าเป็นเอกสารที่มีความสำคัญต่อการจัดการศึกษา โดยมีส่วนสำคัญในการช่วยเหลือผู้เรียนให้สามารถสร้างชิ้นงานหรือบรรลุวัตถุประสงค์ทางการเรียนที่กำหนดได้ ซึ่งผู้เรียนมักได้รับเอกสารดังกล่าวเป็นวันแรก ๆ เมื่อเข้าศึกษาในรายวิชานั้น ๆ
ประกาศนียบัตรวิชาชีพซิสโก้

ประกาศนียบัตรวิชาชีพซิสโก้ (อังกฤษ: Cisco Career Certifications) คือประกาศนียบัตรวิชาชีพทางด้านเทคโนโลยีสารสนเทศสำหรับผลิตภัณฑ์ของซิสโก้ (Cisco) ซึ่งทำงานเกี่ยวกับระบบเครือข่ายคอมพิวเตอร์ แบ่งออกเป็น 5 ระดับได้แก่ ระดับแรกเข้า (entry-level) ระดับผู้ร่วมงาน (associate) ระดับมืออาชีพ (professional) ระดับผู้เชี่ยวชาญ (expert) และระดับผู้เชี่ยวชาญพิเศษ (specialist)
ปัจจุบันการทดสอบเพื่อให้ได้ประกาศนียบัตรนี้จัดการดูแลโดยบริษัทเพียร์สันวิว (Pearson VUE) ของสหราชอาณาจักร ซึ่งก่อนหน้านี้จัดการดูแลโดยบริษัทโพรเมทริก (Prometric) ของสหรัฐอเมริกาจนถึงวันที่ 1 สิงหาคม พ.ศ. 2550
ประกาศนียบัตรตามสายงาน

ตารางด้านล่างนี้แสดงชื่อการทดสอบที่แตกต่างกันสำหรับสายงานต่าง ๆ ในระบบเครือข่ายคอมพิวเตอร์ ประกาศนียบัตรระดับผู้เชี่ยวชาญพิเศษจะไม่นำมาแสดงไว้ในตารางนี้
| สายงาน | ระดับแรกเข้า | ระดับผู้ร่วมงาน | ระดับมืออาชีพ | ระดับผู้เชี่ยวชาญ |
| --- | --- | --- | --- | --- |
| การเปลี่ยนและย้ายเส้นทางข้อมูล | CCENT | CCNA | CCNP | CCIE Routing & Switching |
| การออกแบบเครือข่าย | CCENT | CCNA / CCDA | CCDP | CCDE |
| การรักษาความปลอดภัย | CCENT | CCNA Security | CCSP | CCIE Security |
| ผู้ให้บริการเครือข่าย | CCENT | CCNA | CCIP | CCIE Service Provider |
| เครือข่ายเพื่อการสำรองข้อมูล | CCENT | CCNA | CCNP | CCIE Storage Networking |
| เครือข่ายเสียง | CCENT | CCNA Voice | CCVP | CCIE Voice |
| เครือข่ายไร้สาย | CCENT | CCNA Wireless | CCWP | CCIE Wireless |
ระดับแรกเข้า > CCENT

ระบบประกาศนียบัตรของซิสโก้เริ่มจากระดับแรกเข้าด้วยการทดสอบ CCENT (Cisco Certified Entry Networking Technician) ครอบคลุมความรู้พื้นฐานเกี่ยวกับระบบเครือข่าย ซึ่งไม่เกี่ยวข้องกับแนวคิดระดับเทคนิคของการรักษาความปลอดภัย เครือข่ายเสียง หรือเครือข่ายไร้สายของซิสโก้ แต่จะเป็นการทดสอบทักษะในระดับผู้ช่วยดูแลเครือข่าย ผู้ที่ได้รับประกาศนียบัตร CCENT จะมีความรู้และทักษะในการติดตั้ง จัดการ บำรุงรักษา และแก้ปัญหาเครือข่ายสำหรับองค์กรขนาดเล็ก รวมทั้งการรักษาความปลอดภัยบนเครือข่าย
เพื่อที่จะได้รับการรับรอง CCENT ผู้สมัครจะต้องเข้ารับการอบรม ICND1 (Interconnecting Cisco Networking Devices Part 1) เป็นระยะเวลา 5 วันตามหลักสูตรโดยตัวแทนศูนย์การอบรมของซิสโก้ และการฝึกฝนบนเว็บ 40 ชั่วโมง แล้วทำข้อสอบชุด "640-822 ICND1" ให้ผ่านเพื่อให้ได้ประกาศนียบัตร เป็นอันเสร็จสิ้น
ระดับผู้ร่วมงาน > CCNA

ประกาศนียบัตรของซิสโก้ระดับที่สองคือ CCNA (Cisco Certified Network Associate) ซึ่งสอบทั้งหมดเจ็ดสานงานตามตาราง ผู้ที่ได้รับประกาศนียบัตรนี้จะมีความสามารถในการติดตั้ง ปรับแต่ง ดำเนินการ และแก้ปัญหาเครือข่ายที่ใช้เราเตอร์และสวิตช์ในระดับองค์กร รวมทั้งการนำไปใช้และการตรวจสอบการเชื่อมต่อระยะไกลในข่ายงานบริเวณกว้าง (WAN) การอบรม CCNA ในหลักสูตรใหม่มีการสอนเรื่องการต่อกรภัยคุกคามทางด้านความปลอดภัยในระดับพื้นฐาน และการแนะนำเบื้องต้นเกี่ยวกับเครือข่ายเสียงและไร้สาย ซึ่งการสอบในปัจจุบันจะมีข้อสอบที่ครอบคลุมเนื้อหาทั้งหมด
ปัจจุบัน (2015) ใช้ข้อสอบ CCNA 200-120 ซึ่งมีเนื้อหาครอบคลุมทั้งหมดซึ่งจะมาแทนที่ ข้อสอบเก่าหรือ 640-802 CCNA
ประกาศนียบัตร CCNA มีอายุการรับรอง 3 ปี เมื่อหมดอายุแล้ว ผู้นั้นจะต้องเลือกทางใดทางหนึ่งดังนี้
สอบ CCNA หรือ ICND2 ใหม่อีกครั้ง เพื่อรับประกาศนียบัตรระดับเดิม หรือ
ผ่านการทดสอบในระดับมืออาชีพหรือสูงกว่า เช่น CCNP หรือ CCIE เพื่อให้ได้รับประกาศนียบัตรที่สูงขึ้น
ระดับผู้ร่วมงาน > CCDA

ประกาศนียบัตร CCDA (Cisco Certified Design Associate) เป็นการรับรองความรู้ในระดับผู้ร่วมงานเกี่ยวกับการออกแบบเครือข่ายอุปกรณ์ของซิสโก้ ผู้ที่ได้รับประกาศนียบัตรนี้จะมีความสามารถในการออกแบบเส้นทางเครือข่ายที่มีการเปลี่ยนเส้นทางโดยเราเตอร์และสวิตช์เป็นต้น ซึ่งเครือข่ายนั้นประกอบด้วยข่ายงานบริเวณเฉพาะที่ (LAN) ข่ายงานบริเวณกว้าง (WAN) และบริการโทรศัพท์ที่แตกต่างออกไป ทำข้อสอบชุด "640-863 DESGN" เมื่อผ่านแล้วจึงได้ประกาศนียบัตร และถึงแม้ว่าการทดสอบ CCDA ไม่จำเป็นต้องสอบผ่าน CCNA มาก่อน แต่ทางซิสโก้ก็แนะนำให้สอบเพื่อให้มีความรู้พื้นฐานในระดับ CCNA
แหล่งข้อมูลอื่น

Certifications - The Cisco Learning Network[ลิงก์เสีย]
- CCNA คืออะไร เก็บถาวร 2017-04-25 ที่ เวย์แบ็กแมชชีน
- Cisco กับการเปลี่ยนแปลงของ CCNA หลักสูตรใหม่ เก็บถาวร 2015-11-17 ที่ เวย์แบ็กแมชชีน
- เราสามารถสอบ CCNA ได้โดยตรงเลย ไม่ต้องใช้ CCNET
ปมประสาท

| ปมประสาท (Ganglion) |
| --- | --- |
ภาพจุลทรรศน์ของปมประสาท (H&E stain)
รายละเอียด
ระบบ: ระบบประสาท
ตัวระบุ
ภาษาละติน: ganglion
MeSH: D005724
TA98: A14.2.00.002
FMA: 5884
อภิธานศัพท์กายวิภาคศาสตร์[แก้ไขบนวิกิสนเทศ]
ปมประสาทรากหลัง (DRG) จากเอ็มบริโอไก่ (ประมาณ 7 วัน) หลังจากการอบข้ามคืนใน NGF growth medium ทำสีด้วย anti-neurofilament antibody
ให้สังเกตว่ามีแอกซอนที่งอกออกจากปมประสาท
ปมประสาท
(อังกฤษ: ganglion)
เป็นกลุ่มเซลล์ประสาท/นิวรอน
หรือเป็นกลุ่มตัวเซลล์ประสาทที่อยู่ในระบบประสาทอิสระและระบบประสาทรับความรู้สึก ซึ่งโดยมากอยู่นอกระบบประสาทกลางยกเว้นนิวเคลียสบางกลุ่ม
ปมประสาทมีตัวเซลล์ของเส้นใยประสาทนำเข้า (afferent nerve) และเส้นใยประสาทนำออก (efferent nerve)
ส่วนปมประสาทเทียม (pseudoganglion) ดูเหมือนกับปมประสาท แต่มีเพียงใยประสาทโดยไม่มีตัวเซลล์.
โครงสร้าง

ปมประสาทโดยหลักประกอบด้วยตัวเซลล์ (soma) และเดนไดรต์ซึ่งอยู่รวมกันหรือเชื่อมกัน
บ่อยครั้งเชื่อมกับปมประสาทอื่น ๆ โดยเป็นระบบปมประสาทที่ซับซ้อนซึ่งเรียกว่า nerve plexus
เป็นสถานีส่งต่อ เป็นตัวเชื่อมต่อระหว่างโครงสร้างประสาทต่าง ๆ ในร่างกาย เช่น ระบบประสาทนอกส่วนกลางกับระบบประสาทกลาง
สัตว์มีกระดูกสันหลังมีปมประสาทหลัก ๆ 3 กลุ่ม คือ
ปมประสาทรากหลัง (dorsal root ganglion) หรือปมประสาทไขสันหลัง (spinal ganglia) มีตัวเซลล์ของเซลล์ประสาทนำ(ความรู้สึก)เข้า
ปมประสาทสมอง (cranial nerve ganglion) มีตัวเซลล์ของเส้นประสาทสมอง
ปมประสาทอิสระ (autonomic ganglion) มีตัวเซลล์ของเส้นประสาทของระบบประสาทอิสระ
ในระบบประสาทอิสระ ใยประสาทจากระบบประสาทกลางไปยังปมประสาทเรียกว่า preganglionic fiber และใยจากปมประสาทไปยังอวัยวะปฏิบัติงาน (effector organ) เรียกว่า postganglionic fiber
โครงสร้าง > Basal ganglia

คำว่า ganglion มุ่งใช้ในระบบประสาทนอกส่วนกลาง
แต่ในสมองซึ่งเป็นส่วนของระบบประสาทกลางก็มี "basal ganglia" ซึ่งเป็นกลุ่มนิวเคลียสที่เชื่อมต่อกับเปลือกสมอง ทาลามัส และก้านสมอง โดยมีหน้าที่ต่าง ๆ รวมทั้งการสั่งการ (motor control) ประชาน/การรับรู้ อารมณ์ และการเรียนรู้
เพราะความกำกวมเช่นนี้ มาตรฐานสากล Terminologia Anatomica จึงแนะนำให้ใช้คำว่า basal nuclei แทนคำว่า basal ganglia
แต่นี่ก็ไม่ได้ยอมรับกันอย่างทั่วไป
โครงสร้าง > ปมประสาทเทียม

ปมประสาทเทียม (pseudoganglion) เป็นส่วนที่หนาขึ้นของเส้นประสาทที่ปรากฏเหมือนปมประสาท
แต่มีแค่ใยประสาท ไม่มีตัวเซลล์
ซึ่งพบได้ในกล้ามเนื้อ teres minor muscle ซึ่งเกี่ยวข้องกับแขน
และ radial nerve[ต้องการอ้างอิง]
ดูเพิ่ม

ถุงน้ำแกงเกลียน
ระบบประสาท
เซลล์ประสาท
เชิงอรรถและอ้างอิง

↑  "ganglion", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แพทยศาสตร์) ๑. ปมประสาท [= ganglion, nerve] ๒. แกงเกลียน
↑  Sadava, David; Heller, H. Craig; Orians, Gordon H.; Purves, William K.; Hillis, David M. (2008). Life: The Science of Biology (8th ed.). W. H. Freeman. p. 943. ISBN 9780716776710.
↑  ganglion ใน พจนานุกรมศัพท์การแพทย์ดอร์แลนด์
↑  Brodal, Per (2010). The Central Nervous System. Oxford University Press. p. 5. ISBN 9780195381153. In the CNS, such a group is called a nucleus and in the peripheral nervous system (PNS), a ganglion.
↑  "UNSW Embryology- Glossary G". คลังข้อมูลเก่าเก็บจากแหล่งเดิมเมื่อ 2007-12-14. สืบค้นเมื่อ 2008-01-13.
↑  "pseudoganglion". The Free Dictionary. สืบค้นเมื่อ 2016-12-19.
↑  Gitlin, G. (Oct 1957). "Concerning the gangliform enlargement (pseudoganglion) on the nerve to the teres minor muscle". Journal of Anatomy. 91 (4): 466–70. PMC 1244902. PMID 13475146.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ganglia
ประทัดไต้หวัน

| ประทัดไต้หวัน |
| --- | --- |

ประทัดไต้หวัน

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Rubiales
วงศ์:: Rubiaceae
สกุล:: Hamelia
สปีชีส์:: H.  patens
ชื่อทวินาม
Hamelia patens Jacq., 1763

ชื่อพ้อง
 Hamelia erecta Jacq.  Hamelia nodosa M.Martens & Galeotti
ประทัดไต้หวัน หรือ ประทัดฟิลิปปินส์ (อังกฤษ: Scarlet bush, Firebush, Hummingbird Bush, Redhead) ชื่อวิทยาศาสตร์: Hamelia patens  Jacq. เป็นพืชในวงศ์ Rubiaceae และเป็นไม่พุ่ม กิ่งสีน้ำตาลออกแดง ดอกเป็นหลอดเล็กแคบ สีส้มอมแดง ผลมีเนื้อนุ่ม สีดำ ออกดอกตามซอกใบและปลายกิ่ง ชอบแสงแดด มีถิ่นกำเนิดตั้งแต่รัฐฟลอริดาทางตอนใต้ของสหรัฐ ไปจนถึงทางใต้ของอาร์เจนตินา
ประโยชน์

ฮัมมิงเบิร์ดและผีเสื้อเป็นสัตว์ที่มีบทบาทในการผสมเกสร ผลของประทัดไต้หวันมีรสเปรี้ยว กินได้ทั้งนกและคน ในเม็กซิโกมีการนำไปหมักเป็นเครื่องดื่มและใช้เป็นยาในทางสมุนไพรพื้นบ้าน มีสารออกฤทธิ์ทางยาหลายอย่างในประทัดไต้หวัน เช่น maruquine isomaruquine pteropodine isopteropodine palmirine rumberine seneciophylline และ stigmast-4-ene-3,6-dione เปลือกไม้มีแทนนิน แต่ยังไม่มีการศึกษาทางด้านเภสัชศาสตร์ของพืชชนิดนี้
ดูเพิ่ม

ประทัดจีน
เทียนประทัด
ประวัติครอบครัว

Inheritance by female carriers
ในทางการแพทย์ ประวัติครอบครัว (อังกฤษ: family history, FH, FHx) คือข้อมูลเกี่ยวกับการเจ็บป่วยของคนในครอบครัวของผู้ป่วยหรือผู้ที่กำลังเข้ารับการตรวจ ส่วนใหญ่หมายถึงผู้ที่มีความสัมพันธ์ทางสายเลือด มีประโยชน์คือช่วยทำให้สามารถระบุความเสี่ยงของการเกิดโรคบางอย่างและอาจมีผลต่อการวินิจฉัยและแนวทางการรักษาหรือป้องกันโรคได้
ประพจน์

ในตรรกศาสตร์และปรัชญา ประพจน์ (อังกฤษ: proposition) หมายถึงประโยคบอกเล่า (หรือประโยคปฏิเสธเชิงบอกเล่า) ที่มีเนื้อหาหรือความหมาย หรือหมายถึงรูปแบบของสัญลักษณ์ เครื่องหมาย หรือเสียงที่ทำให้เกิดประโยคบอกเล่าที่มีความหมาย ความหมายของประพจน์รวมไปถึงสมบัติที่บอกได้ว่าเป็นความจริงหรือความเท็จ (ตีความด้วยค่าความจริง) และประพจน์เช่นนั้นถือว่าเป็น truthbearer ส่วนประโยคคำถาม คำสั่ง ขอร้อง คำอุทาน หรือประโยคที่ไม่สามารถระบุค่าความจริงได้ ไม่เป็นประพจน์
ตัวอย่าง

"3.14159…", "การท่องเที่ยวแห่งประเทศไทย" — ไม่เป็นประพจน์ เนื่องจากไม่เป็นประโยค
"1 + 3 = 5" — เป็นประพจน์ มีค่าความจริงเป็นเท็จ
"x + 7 = 5" — ไม่เป็นประพจน์ เนื่องจาก x เป็นตัวแปร จึงไม่สามารถระบุค่าความจริงได้ (ถึงแม้จะสามารถแก้สมการได้ก็ตาม)
"ประเทศไทยเป็นประเทศหนึ่งในเอเชียตะวันออกเฉียงใต้" — เป็นประพจน์ มีค่าความจริงเป็นจริง
"นายกรัฐมนตรีของประเทศออสเตรเลียคือใคร" — ไม่เป็นประพจน์ เนื่องจากเป็นประโยคคำถาม
"เขาเป็นนักเรียนทุนเล่าเรียนหลวง" — ไม่เป็นประพจน์ เนื่องจากไม่ทราบว่า เขา คือใคร จึงไม่สามารถระบุค่าความจริงได้
ประมวลกฎหมายวาวาอู

พระเจ้าจอร์จ ตูโปอูที่ 1
ประมวลกฎหมายวาวาอู (อังกฤษ: Vava'u Code) เป็นกฎหมายที่ประกาศขึ้นในวาวาอูโดยพระเจ้าจอร์จ ตูโปอูที่ 1 ประมวลกฎหมายวาวาอูนี้เป็นกฎหมายฉบับแรกของประเทศตองงาที่เป็นลายลักษณ์อักษรและเป็นพื้นฐานสำคัญของรัฐธรรมนูญของราชอาณาจักรตองงา
ประมวลกฎหมายวาวาอูเป็นกฎหมายที่ได้รับอิทธิพลจากมิชชันนารีกลุมเมโธดิสต์เป็นอย่างมาก เนื่องจากพระเจ้าจอร์จ ตูโปอูที่ 1 ทรงศรัทธามิชชันนารีกลุ่มนี้ เนื้อกาสาระในประมวลกฎหมายวาวาอูจึงได้รับอิทธิพลอย่างมากจากศาสนาคริสต์ มีการกล่าวถึงสิทธิมนุษยชนขั้นพื้นฐานและลดอำนาจเจ้าผู้ปกครองพื้นเมืองลง โดยเจ้าผู้ปกครองพื้นเมืองจะไม่มีอำนาจในการสั่งประหารชีวิตผู้ใดได้ รวมไปถึงไม่สามารถยึดผลิตผลทางการเกษตรของชาวตองงาเป็นของตนเอง นอกจากนี้ประมวลกฎหมายยังห้ามการจัดเทศกาลที่ชาวมิชชันนารีเห็นว่ามีความเกี่ยวข้องกับเรื่องเพศ การสักและการดื่มเครื่องดื่มแอลกอฮอล์เป็นสิ่งที่ผิดกฎหมายและมีการประกาศให้วันอาทิตย์เป็นวันหยุดงาน เพื่อส่งเสริมให้ประชาชนชาวตองงาเข้าโบสถ์อีกด้วย
บรรณานุกรม

Huffer, Elise, Grands Hommes et Petites Îles: La Politique Extérieure de Fidji, de Tonga et du Vanuatu, Paris: Orstom, 1993, ISBN 2-7099-1125-6
ประธานาธิบดีสาธารณรัฐจีน

| ประธานาธิบดีแห่งสาธารณรัฐจีน |
| --- | --- |
จีน: 中華民國總統 พินอิน: Zhōnghuá Mínguó Zǒngtǒng
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน ไล่ ชิงเต๋อ ตั้งแต่ 20 พฤษภาคม ค.ศ. 2024 (2024-05-20)
การเรียกขาน:  ฯพณฯ (閣下)  ท่านประธานาธิบดี (總統) 
จวน: สำนักประธานาธิบดี
ที่ว่าการ:  หนานจิง (ค.ศ. 1947–49)  ไทเป (ค.ศ. 1949–ปัจจุบัน) 
ผู้แต่งตั้ง: ประชาชนเลือกตั้งโดยตรง
วาระ: 4 ปี ไม่เกิน 2 วาระติดต่อกัน(มาตรา 2 วรรค 6 ของบทเพิ่มเติมรัฐธรรมนูญ)
ตราสารจัดตั้ง: รัฐธรรมนูญ
สถาปนา:  ประธานาธิบดีชั่วคราว:   1 มกราคม ค.ศ. 1912 (1912-01-01)  ตรารัฐธรรมนูญ:   5 สิงหาคม ค.ศ. 1948 (1948-20-05) 
คนแรก:  ประธานาธิบดีชั่วคราว:   ซุน ยัตเซ็น หรือ ซุน อี้เซียน (孫逸仙)  ประธานาธิบดีตามรัฐธรรมนูญ:   เจียง ไคเชก หรือ เจี่ยง เจี้ยฉือ (蔣介石) 
รอง:  เซีย วบีคิม (蕭美琴) 
เงินตอบแทน: 6,428,282 ดอลลาร์ไต้หวันใหม่ ต่อปี
เว็บไซต์: english.president.gov.tw
ประธานาธิบดีสาธารณรัฐจีน (จีน: 中華民國總統; พินอิน: Zhōnghuá Mínguó Zǒngtǒng; อังกฤษ: President of the Republic of China) โดยทั่วไปเรียก ประธานาธิบดีไต้หวัน (จีน: 台灣總統; พินอิน: Táiwān Zǒngtǒng; อังกฤษ: President of Taiwan) เป็นประมุขแห่งรัฐประจำสาธารณรัฐจีน (ไต้หวัน) และเป็นจอมทัพสาธารณรัฐจีน
พรรคชาตินิยม (國民黨) ก่อตั้ง "สาธารณรัฐจีน" (中華民國) ขึ้นเมื่อวันที่ 1 มกราคม ค.ศ. 1912 เพื่อปกครองประเทศจีนทั้งหมด ภายหลังเกิดสงครามโลกครั้งที่สองและสงครามกลางเมืองจีน พรรคชาตินิยมสูญเสียอำนาจในจีนแผ่นดินใหญ่ให้แก่พรรคสังคมนิยม (共产党) พรรคชาตินิยมล่าถอยมายังเกาะไต้หวันและสถาปนาการปกครองขึ้นเป็น "สาธารณรัฐจีน" อ้างว่า บังคับบัญชาเกาะไต้หวันและเกาะปริมณฑลในฐานะรัฐเอกราช ส่วนพรรคสังคมนิยมจัดตั้ง "สาธารณรัฐประชาชนจีน" (中华人民共和国) ขึ้นบนแผ่นดินใหญ่ และถือเอาเกาะไต้หวันกับทั้งเกาะปริมณฑลเป็นส่วนหนึ่งของแผ่นดินใหญ่ต่อไป ขณะที่สถานะของสาธารณรัฐจีนเองก็ไม่เป็นที่รับรองของประชาคมโลกมาจนบัดนี้
ตำแหน่งประธานาธิบดีสาธารณรัฐจีนนั้นสถาปนาขึ้นเมื่อ ค.ศ. 1948 ตามรัฐธรรมนูญ ค.ศ. 1947 ผู้ประเดิมตำแหน่ง คือ เจียง ไคเช็ก หรือ เจี่ยง เจี้ยฉือ (蔣介石) ส่วนผู้ดำรงตำแหน่งคนปัจจุบัน คือ   นายแพทย์ ไล่ ชิงเต๋อ (賴清德)
แหล่งข้อมูลอื่น

เว็บไซต์ทางการ
ความเป็นมาของประธานาธิบดีและนายกรัฐมนตรี
ประวัติศาสตร์ลอร์ดออฟเดอะริงส์

ประวัติศาสตร์ลอร์ดออฟเดอะริงส์ (อังกฤษ: The History of The Lord of the Rings) เป็นชื่อหนังสือชุด 4 เล่มที่เป็นส่วนหนึ่งของหนังสือชุด ประวัติศาสตร์มิดเดิลเอิร์ธ ซึ่ง
คริสโตเฟอร์ โทลคีน ได้รวบรวมงานเขียนต้นฉบับเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน ทั้งหมดไว้
หนังสือทั้งสี่เล่มอยู่ในชุด ประวัติศาสตร์มิดเดิลเอิร์ธ ลำดับที่ 6 ถึง 9 ได้แก่
เล่ม 6 : เงามืดที่หวนคืน (The Return of the Shadow) วางจำหน่าย ค.ศ. 1988
เล่ม 7 : ไอเซนการ์ดทรยศ (The Treason of Isengard) วางจำหน่าย ค.ศ. 1989
เล่ม 8 : สงครามแห่งแหวน (The War of the Ring) วางจำหน่าย ค.ศ. 1990
เล่ม 9 : ความพ่ายแพ้ของเซารอน (หรือ การสิ้นสุดของยุคที่สาม)  (Sauron Defeated หรือ The End of the Third Age) วางจำหน่าย ค.ศ. 1992
ชื่อหนังสือนำมาจากชื่อตอนย่อย หรือ "เล่ม" ที่โทลคีนประพันธ์ไว้แต่เริ่มแรกเป็นจำนวน 6 เล่ม กับ 1 ภาคผนวก แต่เมื่อถึงการตีพิมพ์จริงสำนักพิมพ์กลับแบ่งหนังสือเป็นสามภาค แต่ละภาคประกอบด้วยเนื้อเรื่องสองเล่ม ชื่อเล่มที่โทลคีนตั้งไว้แต่เริ่มแรก ได้แก่ 1. เงามืดที่หวนคืน (The Return of the Shadow) หรือ แหวนปรากฏตัว (The Ring Sets Out) 2. พันธมิตรแห่งแหวน (The Fellowship of the Ring) หรือ แหวนลงใต้ (The Ring Goes South) 3. ไอเซนการ์ดทรยศ (The Treason of Isengard) 4. การเดินทางของผู้ถือแหวน (The Journey of the Ringbearers) หรือ แหวนสู่บูรพา (The Ring Goes East) 5. สงครามแห่งแหวน (The War of the Ring) 6.การสิ้นสุดของยุคที่สาม (The End of the Third Age) หรือ กษัตริย์คืนบัลลังก์ (The Return of the King)
ในเล่ม ความพ่ายแพ้ของเซารอน ยังมีต้นร่างนิยายอีกเรื่องหนึ่งชื่อ  'The Notion Club Papers' เป็นนิยายแนวย้อนเวลา เกี่ยวกับสมาชิกชมรมศึกษาวรรณกรรมกลุ่มหนึ่งที่บังเอิญหลุดเข้าไปอยู่ในยุคสมัยของเกาะนูเมนอร์  เรื่องเล่าเกี่ยวกับเหตุการณ์การจมสมุทรของอาณาจักรอนาดูเน และมีรายละเอียดโครงสร้างภาษาอดูนาอิกอยู่ด้วยบางส่วน
ประกาศก้องจอมราชา
กระบวนการผลิต > ขั้นแรก

เดวิด ไซด์เลอร์ ผู้เขียนบทภาพยนตร์และบทละครโทรทัศน์ชาวอังกฤษเชื้อสายยิว ซึ่งเป็นคนเขียนบทภาพยนตร์เรื่องนี้ เปิดเผยว่าตนเองเคยเป็นผู้ประสบปัญหาการพูดติดอ่าง​อย่างรุนแรงตั้งแต่ยังเด็ก ซึ่งเขาเชื่อว่าอาการดังกล่าวเกิดขึ้นจากผลกระทบทางจิตใจที่ตนเองได้รับมาจากเหตุการณ์​ในช่วงสงครามโลกครั้งที่สอง​ โดยปู่และย่าของเขาถูกสังหารในเหตุการณ์ฆ่าล้างเผ่าพันธุ์ชาวยิวในยุโรปโดยนาซีเยอรมัน​และอพาร์ทเมนต์ที่ครอบครัวของเขาพักอาศัยอยู่ในลอนดอน​ถูกทิ้งระเบิดจากเหตุการณ์เดอะบลิตซ์โดยทัพอากาศลุฟท์วัฟเฟอ​ ทำให้ครอบครัวของเขาต้องอพยพย้ายถิ่นฐานไปยังสหรัฐอเมริกา​ทางเรือ โดยมีจุดหมายอยู่ที่เกาะลอง, ​รัฐนิวยอร์ก​ ซึ่งหนึ่งในกลุ่มเรือที่อพยพมาพร้อมกับครอบครัวของเขาถูกเรืออู​ของเยอรมันจมลงกลางมหาสมุทรหนึ่งลำ ซึ่งจากเหตุการณ์ทั้งหมดทำให้เขาเกิดบาดแผลทางใจและกลายเป็นเด็กพูดติดอ่างมาจนถึงอายุ 16 ปี
ช่วงวัยรุ่น เดวิด ไซด์เลอร์ เกิดความรู้สึกประทับใจในความสำเร็จของสมเด็จพระเจ้าจอร์จที่ 6 แห่งสหราชอาณาจักร ในการเอาชนะอาการพูดติดอ่างของพระองค์เอง ทำให้เกิดแรงบันดาลใจให้กับไซด์เลอร์ โดยเขากล่าวว่า "นี่คือพระสุระเสียงของพระมหากษัตริย์ที่มีอาการติดอ่างและต้องมีพระราชดำรัสปราศรัยทางคลื่นวิทยุที่พสกนิกรจะต้องฟังทุกพยางค์ของพระองค์ หากแต่พระองค์ก็สามารถทำได้และเต็มไปด้วยความน่าหลงใหลและเข้มข้น" เมื่อไซด์เลอร์โตเป็นผู้ใหญ่เขาจึงเริ่มเขียนเกี่ยวกับสมเด็จพระเจ้าจอร์จที่ 6 โดยในช่วงปลายทศวรรษที่ 1970 ถึงปี ค.ศ. 1980 เขาได้ค้นคว้าข้อมูลเกี่ยวกับสมเด็จพระเจ้าจอร์จที่ 6 อย่างกระตือรืนร้นและได้ค้นพบข้อมูลเกี่ยวกับนักบำบัดชาวออสเตรเลียที่ชื่อว่า ไลโอเนล โล้ก ซึ่งเป็นผู้ที่มีหน้าที่ช่วยเหลือและบำบัดอาการของพระองค์ ก่อนที่ในปี ค.ศ. 1981 เดวิด ไซด์เลอร์ จะเขียนจดหมายติดต่อไปยัง ดร.วาเลนไทน์ โล้ก ศัลยแพทย์ทางสมอง ​ซึ่งเป็นลูกชายที่ยังมีชีวิตอยู่ของ ลีโอเนล โล้ก โดย ดร.วาเลนไทน์ ได้ตกลงยอมพูดคุยกับไซด์เลอร์เกี่ยวกับพ่อของเขาและยินดีให้ยืมสมุดบันทึกของพ่อที่บันทึกรายละเอียดเกี่ยวกับการรักษาสมเด็จพระเจ้าจอร์จที่ 6 ไว้ โดยมีเงื่อนไขว่า ไซด์เลอร์ จะต้องได้รับพระราชทานพระราชานุญาตเป็นลายลักษณ์อักษรจากสมเด็จพระราชินีเอลิซาเบธ พระราชชนนี​ ซึ่งเป็นอัครมเหสีของสมเด็จพระเจ้าจอร์จที่ 6 เสียก่อน
ต่อมา เดวิด ไซด์เลอร์ มีหนังสือกราบบังคมทูลขอพระราชทานพระราชานุญาตไปยังสมเด็จพระราชินีเอลิซาเบธ พระราชชนนี และได้รับคำตอบจากเลขานุการในพระองค์ว่า พระราชชนนีขอให้เขาระงับการดำเนินการนี้ในช่วงที่พระองค์ยังทรงมีพระชนม์ชีพอยู่ ไซด์เลอร์ จึงจำเป็นต้องยกเลิกโครงการในปี 1982
นักแสดง

โคลิน เฟิร์ธ แสดงเป็น เจ้าชายอัลเบิร์ต ดยุกแห่งยอร์ก​ / สมเด็จพระเจ้าจอร์จที่ 6 แห่งสหราชอาณาจักร
เจฟฟรีย์ รัช แสดงเป็น ไลโอเนล โล้ก นักอรรถบำบัดชาวออสเตรเลีย ทำหน้าที่รักษาอาการพูดติดอ่างของเจ้าชายอัลเบิร์ต
เฮเลนา บอนแฮม คาร์เตอร์ แสดงเป็น เอลิซาเบธ ดัชเชสแห่งยอร์ก​ / สมเด็จพระราชินีเอลิซาเบธ​​
กาย เพียร์ซ แสดงเป็น เจ้าชายเอ็ดเวิร์ด เจ้าชายแห่งเวลส์​ / สมเด็จพระเจ้าเอ็ดเวิร์ดที่ 8 แห่งสหราชอาณาจักร ภายหลังสละราชสมบัติเป็น เจ้าชายเอ็ดเวิร์ด ดยุกแห่งวินด์เซอร์​
เอมิลี เบสต์ แสดงเป็น วอลลิส ซิมป์สัน / วอลลิส ดัชเชสแห่งวินด์เซอร์
ทีโมที สปอลล์ แสดงเป็น เซอร์ วินสตัน เชอร์ชิล รัฐมนตรีของรัฐบาลแห่งชาติ​ทำหน้าที่คุมกองทัพเรือ
เซอร์ ดีเรก จาโคบี แสดงเป็น คอสโม กอร์ดอน แลง อาร์ชบิชอป แห่ง แคนเทอร์เบอรี,​ อัครมุขนายก​ชาวสก็อตแลนด์ที่ดำรงตำแหน่งระดับสูงในคริสตจักรอังกฤษ​
เจนนิเฟอร์ อีห์ลี แสดงเป็น เมอร์เทิล โล้ก ภรรยาของ ไลโอเนล
ไมเคิล แกมบอน แสดงเป็น สมเด็จพระเจ้าจอร์จที่ 5 แห่งสหราชอาณาจักร พระราชบิดาของ สมเด็จพระเจ้าเอ็ดเวิร์ดที่ 8 และ สมเด็จพระเจ้าจอร์จที่ 6
แคลร์ บลูม แสดงเป็น สมเด็จพระราชินีแมรี อัครมเหสีในสมเด็จพระเจ้าจอร์จที่ 5 และเป็นพระราชมารดาของสมเด็จพระเจ้าเอ็ดเวิร์ดที่ 8 และ สมเด็จพระเจ้าจอร์จที่ 6
ฟรียา วิลสัน แสดงเป็น เจ้าหญิงเอลิซาเบธ พระราชธิดาพระองค์ใหญ่ใน สมเด็จพระเจ้าจอร์จที่ 6 กับ สมเด็จพระราชินีเอลิซาเบ็ธ
ราโมนา มาร์เกซ แสดงเป็น เจ้าหญิงมาร์กาเรต พระราชธิดาพระองค์เล็กใน สมเด็จพระเจ้าจอร์จที่ 6 กับ สมเด็จพระราชินีเอลิซาเบ็ธ และเป็นพระขนิษฐาของเจ้าหญิงเอลิซาเบธ
ออร์แลนโด เวลส์ แสดงเป็น เจ้าชายจอร์จ ดยุกแห่งเคนต์
แอนโทนี แอนดรูว์ แสดงเป็น สแตนลีย์ บอลดวิน นายกรัฐมนตรีแห่งสหราชอาณาจักร
ดอมินิก แอปเพิลไวท์ แสดงเป็น วาเลนไทน์ โล้ก บุตรชายของ ไลโอเนล ผู้มีความสนใจทางด้านการเรียนแพทย์
แหล่งข้อมูลอื่น

The King's Speech ที่สยามโซน
โคลิน เฟิร์ธ และ เฮเลนา บอนแฮม คาร์เตอร์​ แสดงเป็น เจ้าชายอัลเบิร์ต ดยุกแห่งยอร์ก และ เอลิซาเบธ ดัชเชสแห่งยอร์ก​